<classify> Cannavaro amerejea uwanjani wiki iliyopita baada ya kupona maumivu ya kisigino yaliyomuweka nje tangu Novemba mwaka jana kitu kilichosababisha Pluijm kumpa nafasi Bossou.Akizungumza na gazeti hili, beki huyo aliyejizolea sifa kubwa hivi karibuni kwa kuweza kumdhibiti vizuri mshambuliaji wa Simba Hamisi Kiiza katika pambano la watani wa jadi, alisema haoni sababu ya kuwa na hofu kwa sababu alicheza kwa mafanikio kipindi chote wakati Cannavaro akiwa mgonjwa.Kocha ndiyo mwenye maamuzi, lakini binafsi sidhani kama anaweza kuniweka nje kwa sababu nimefanya kazi nzuri na mara zote amekuwa akinipongeza kwenye vyumba vya kubadilishia nguo kwa jitihada zangu katika mechi mbilimbali alizonitumia, alisema Bossou.Beki huyo alisema endapo Cannavaro atarudishwa kwenye nafasi hiyo bado ana uwezo wa kucheza nafasi nyingine na namba sita au ushambuliaji ambazo anazimudu na hilo amekuwa akilifanya hata mazoezini.Kama kocha akiamua kumrudisha Cannavaro naweza kuhama namba kucheza hata namba sita au mshambuliaji nina uwezo nazo na nimekuwa nikifanya hivyo mazoezini na wachezaji wenzangu wamekuwa wakishangaa kwa namna ninavyofanya vizuri, alisema.  <topic>: michezo 